חגי מן

חגי מן (נולד ב-1937) הוא אלוף-משנה בדימוס בצה"ל ששימש כקצין המודיעין של פיקוד הצפון לפני ובמהלך מלחמת יום הכיפורים, ונזכר בוועדת אגרנט כמי שסייע בהעלאת הכוננות בגזרה הצפונית בשבועות ובימים שטרם המערכה. בין תפקידיו שימש כקמ"ן מפקדת קצח"ר בזמן מבצע אביב נעורים וברדס 54–55 ולאחר מלחמת יום הכיפורים כמפקד בה"ד 15 להכשרת מקצועות המודיעין.

==קורות חייו==
מן נולד גדל ולמד בפתח תקווה. התגייס לצה"ל באוגוסט 1955 ושירת כמש"ק מודיעין בפיקוד הצפון. הוא סיים קורס קצינים כחניך מצטיין באוגוסט 1957, ושירת כקצין מודיעין בפיקוד הדרום עד 1958 ולאחר מכן כקצין מודיעין בפיקוד המרכז עד 1962. שירת במשך כשנתיים כראש לשכת מפקד פיקוד המרכז וב-1964 מונה לקצין המודיעין של חטיבה 16. ב-1966 עבר להדריך בקורס קציני מודיעין ובמהלך מלחמת ששת הימים שירת במינוי חירום כקצין המודיעין של חטיבה 10. לאחר מכן שירת כעוזר קצין המודיעין של פיקוד המרכז עד 1969. יצא ללימודים בפו"ם וב-1971 מונה למפקד קורס קציני מודיעין וקצין מודיעין של מפקדת קצין חיל רגלים וצנחנים ראשי, מילא תפקיד זה במהלך התכנון וההוצאה לפועל של מבצע ברדס 54–55 ומבצע אביב נעורים.

בתחילת שנות ה-80 היה נספח צה"ל בדרום מזרח אסיה. בשנת 1984 פרש מצה"ל ומונה למנהל חברת אמגו, חברת בת של קבוצת עיט שעסקה בייצוא של ציוד ביטחוני.

===פועלו טרם מלחמת יום הכיפורים===
מן נכנס לתפקידו ב-15 באוגוסט 1973, מספר חודשים לפני תחילת מלחמת יום הכיפורים, ועמד מקרוב על התעצמות הצבא הסורי בגזרת רמת הגולן. אף שמודר מחומרים מודיעיניים רבים, הצליח מן כקצין המודיעין של הפיקוד להסב את הערנות לאתגר המתפתח. על פעילותו להעלאת הכוננות בפיקוד ננזף על ידי ראש חטיבת המחקר תא"ל אריה שלו מאחר שלא תאמה את הערכת אמ"ן. יחד עם מאמצי אלוף הפיקוד, האלוף יצחק חופי, הצליחו התרעותיו להביא להעלאת כוחות חטיבה 7 למרחב רמת הגולן ולאחר מכן להעלאת כוננות באחת מחטיבות הגיוס המהיר של השריון, החלטות שהשפיעו באופן מהותי על מהלך הלחימה בגזרה הצפונית. לטענת מן, לאור פעילות זו לא ניתן לדבר על הפתעה בגזרה הצפונית במלחמת יום כיפור.
ועדת אגרנט נדרשה למערכת היחסים שבין אמ"ן למודיעין השדה, בין השאר על רקע המתחים שבין חגי מן ובכירי חטיבת המחקר. ביחס למן, כתבה הוועדה כי:

בין השאר על רקע המקרה של מודיעין פיקוד צפון, דרשה הוועדה לשנות את מערכת היחסים בין אמ"ן ומחלקות המודיעין בפיקודים, ואכן לאחר המלחמה מחלקות אלו התחזקו הן בכוח אדם, הן בחשיפה לחומרים מסווגים והן בהשפעתן במערכת.

== לקריאה נוספת ==
* אבירם ברקאי, על בלימה: סיפורה של חטיבה 188 במלחמת יום הכיפורים, ספריית מעריב, 2009, עמ' 42–99.

==קישורים חיצוניים==
* [https://archive.kippur-center.org/agranat-commission-testimonies/1975-383-75-HagaiMan.pdf עדות סא"ל חגי מן - קצין מודיעין פיקודי - פיקוד צפון], בפני אוספי החומר של ועדת אגרנט באתר המרכז למלחמת יום הכיפורים
* [https://archive.kippur-center.org/agranat-commission-testimonies/1975-383-69_s12.pdf עדות נוספת של סא"ל חגי מן - קצין מודיעין פיקודי - פיקוד צפון], בפני אוספי החומר של ועדת אגרנט באתר המרכז למלחמת יום הכיפורים
* 
* אביגדור קהלני, [http://books.google.co.il/books?id=-5Y_XRcUIjsC&pg=PA228 אני נשבע לך: שיחות אישיות עם לוחמים על מלחמת יום הכיפורים], הוצאת משרד הביטחון, 2004, עמ' 227.
* 
* 
* חגי מן, [http://www.goldameir.org.il/index.php?dir=site&page=content&cs=527&langpage=heb מודיעין פיקוד הצפון בתקופה שקדמה למלחמת יום הכיפורים], אתר מכון גולדה מאיר למנהיגות וחברה

==הערות שוליים==

קטגוריה:חיילי חיל המודיעין במלחמת יום הכיפורים
קטגוריה:אלופי-משנה בצה"ל
קטגוריה:מפקדי בה"ד 15
קטגוריה:נספחים צבאיים ישראלים במדינות אסיה
קטגוריה:מנהלים ישראלים
קטגוריה:קציני מודיעין של פיקוד הצפון
קטגוריה:ישראלים שנולדו ב-1937
קטגוריה:חיילי חיל המודיעין במלחמת ששת הימים